**МАНДАТ 2019 – 2023 г.**

**РЕШЕНИЯ НА ОБЩС-ДОЛНИ ЧИФЛИК ОТ 28.01.2021 г.**

**РЕШЕНИЕ № 336**

На основание чл. 21, ал. 2, във връзка с чл. 21, ал.1, т. 23 от Закона за местното самоуправление и местната администрация  и съгласно чл. 20 във връзка с чл.17, ал. 1, т. 6 и т.8 от Закона за местното самоуправление и местната администрация

1. Дава съгласие община Долни чифлик да кандидатства за финансиране от Предприятието за управление на дейностите за опазване на околната среда с проектно предложение „Изграждане на Пречиствателна станция за отпадъчни води (ПСОВ) Долни чифлик – Старо Оряхово”;
2. Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.

**РЕШЕНИЕ № 337**

На основание чл. 21, ал. 2 и във връзка с чл. 21, ал. 1, т. 23 от Закона за местното самоуправление и местната администрация и Условия за кандидатстване по процедура чрез директно предоставяне на безвъзмездна финансова помощ BG05M9OP001-6.002 “ПАТРОНАЖНА ГРИЖА +”:

1. Дава съгласие община Долни чифлик да кандидатства с проектно предложение по процедура чрез директно предоставяне на безвъзмездна финансова помощ BG05M9OP001-6.002 “ПАТРОНАЖНА ГРИЖА +” по Оперативна програма „Развитие на човешките ресурси” 2014-2020 г.

2. Възлага на Кмета на община Долни чифлик осъществяването на всички дейности, необходими за правилното и законосъобразно изпълнение на решението.

**РЕШЕНИЕ № 338**

На основание чл. 21, ал. 2, във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост приема Годишна програма за управление и разпореждане с имоти и вещи - общинска собственост през 2021 г. в община Долни чифлик, съгласно приложението към докладната записка.

**РЕШЕНИЕ № 339**

На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 8 от Закона за общинската собственост, чл.37и, ал.3 във връзка с чл. 37о, ал. 1 и ал. 4 от Закона за собствеността и ползването на земеделските земи и чл. 98, ал. 4 от Правилника за прилагане на закона за собствеността и ползването на земеделските земи:

1. Определя пасищата, мерите и ливадите от ОПФ за общо и индивидуално ползване, съгласно *Приложение № 1.*
2. Дава съгласие за предоставяне през стопанската 2021/2022 година на пасища, мери и ливади от ОПФ на община Долни чифлик, описани в Приложение 1, както следва:
	1. Пасищата, мерите и ливадите от ОПФ се отдават под наем или аренда по реда на чл. 24а, ал. 6, т. 4 от ЗСПЗЗ, чл. 98, чл. 99 и чл. 100 от Правилника за прилагане на ЗСПЗЗ (ППЗСПЗЗ) за срок от 5 (пет) стопански години на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена определена по пазарен механизъм;
	2. Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 10 дка за 1 животинска единица в имоти от първа до седма категория и до 20 дка за 1 животинска единица в имоти от осма до десета категория;
	3. Останалите свободни пасища, мери и ливади от общинския и държавния поземлен фонд се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ съгласно чл. 37и, ал. 13 от ЗСПЗЗ. Търговете се провеждат от кмета на общината за земите от ОПФ, договорите се сключват за една стопанска година;
	4. Останалите след провеждане на търга свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред определен в ППЗСПЗЗ. Договорите се сключват за една стопанска 2021/2022 година;
	5. Пасищата, мерите и ливадите за общо ползване по смисъла на §2д от Допълнителните разпоредби на ЗСПЗЗ да се ползват безвъзмездно от жителите на населеното място, притежаващи дребни земеделски стопанства с пасищни животни или от образуваните колективни стада.
3. Приема Годишен план за паша на община Долни чифлик за стопанската 2021/2022 година, съгласно *Приложение № 6*.
4. Одобрява експертните оценки на пазарните наемни цени на пасища, мери и ливади и ги определя за годишна наемна цена и/или начална тръжна годишна наемна цена на пасища, мери и ливади от ОПФ – Долни чифлик, според категорията на земята, както следва:

|  |  |  |  |
| --- | --- | --- | --- |
| № по ред | Землище | Годишна наемна цена и/или начална тръжна годишна наемна цена на пасища, мери и ливади от ОПФ – Долни чифлик по категории земя в лв. | Приложение № |
| III | IV | V | VI | VII | VIII | IX | X | XI |
| 1. | С. Булаир |  | 8.00 | 7.50 | 7.00 | 6.50 | 6.00 | 5.50 | 5.00 | 4.50 | 2 |
| 2. | С. Бърдарево |  | 10.00 | 9.50 | 9.00 | 8.50 | 8.00 | 7.50 | 7.00 | 6.50 |
| 3. | С. Голица |  | 11.00 | 10.50 | 10.00 | 9.50 | 9.00 | 8.50 | 8.00 | 7.50 |
| 4. | С. Солник |  | 10.00 | 9.50 | 9.00 | 8.50 | 8.00 | 7.50 | 7.00 | 6.50 |
| 5. | С. Венелин | 10.50 | 10.00 | 9.50 | 9.00 | 8.50 | 8.00 | 7.50 | 7.00 | 6.50 | 3 |
| 6. | Гр. Д. чифлик | 12.50 | 12.00 | 11.50 | 11.00 | 10.50 | 10.00 | 9.50 | 9.00 | 8.50 |
| 7. | С. Кривини | 11.50 | 11.00 | 10.50 | 10.00 | 9.50 | 9.00 | 8.50 | 8.00 | 7.50 |
| 8. | С. Пчелник | 10.50 | 10.00 | 9.50 | 9.00 | 8.50 | 8.00 | 7.50 | 7.00 | 6.50 |
| 9. | С. Г. чифлик | 9.50 | 9.00 | 8.50 | 8.00 | 7.50 | 7.00 | 6.50 | 6.00 | 5.50 | 4 |
| 10. | С. Гроздьово | 10.50 | 10.50 | 9.50 | 9.00 | 8.50 | 8.00 | 7.50 | 7.00 | 6.50 |
| 11. | С. Нова Шипка | 8.50 | 8.00 | 7.50 | 7.00 | 6.50 | 6.00 | 5.50 | 5.00 | 4.50 |
| 12. | С. Н. Оряхово | 11.50 | 11.00 | 10.50 | 10.00 | 9.50 | 9.00 | 8.50 | 8.00 | 7.50 | 5 |
| 13. | С. Рудник | 10.50 | 10.00 | 9.50 | 9.00 | 8.50 | 8.00 | 7.50 | 7.00 | 6.50 |
| 14. | С. Ст. Оряхово | 12.50 | 12.00 | 11.50 | 11.00 | 10.50 | 10.00 | 9.50 | 9.00 | 8.50 |
| 15. | С.Шкорпиловци | 13.50 | 13.00 | 12.50 | 12.00 | 11.50 | 11.00 | 10.50 | 10.00 | 9.50 |
| 16. | С. Юнец | 8.50 | 8.00 | 7.50 | 7.00 | 6.50 | 6.00 | 5.50 | 5.00 | 4.50 |

1. Определя задълженията на общината и ползвателите за поддържане на пасищата, мерите и ливадите от ОПФ, както следва:
	1. Задължения на община Долни чифлик:
		1. Община Долни чифлик предоставя на животновъдите, отглеждащи пасищни животни земеделски земи - общинска собственост, с начин на трайно ползване пасища, мери и ливади, в състоянието, в което се намира, като осигурява безпрепятственото им използване.
		2. Общинските пасища, мери и ливади се предоставят на животновъдите за директно подпомагане при кандидатстването им по различните схеми за подпомагане на земеделските стопани, базирани на площ. Сключването на договор за наем не гарантира подпомагане на земеделския производител.
		3. Кметовете на населените места и кметските наместници от съставните селища на община Долни чифлик се задължават да следят за изпълнението на Правилата за ползване на общинските пасища, мери и ливади от страна на ползвателите. При констатирани нарушения да уведомяват експертите от дирекция АПИООСОКССДЗ.
		4. Да информира ползвателите на пасища, мери и ливади при настъпили промени в нормативни документи, касаещи условията по предоставяне, поддържани и опазване на пасищата, мерите и ливадите в добро земеделско и екологично състояние.
	2. Задължения на ползвателите:
		1. Ползвателите се задължават да използват пасищата, мерите и ливадите по предназначение, а именно:

- Пасищата се ползват за паша на селскостопански животни, а коситба може да се извършва като алтернатива на пашата или като метод за борба с плевели;

- Мерите се ползват само за паша на селскостопански животни;

- Ливадите се използват за косене.

* + 1. Да не допускат замърсяване на общинските пасища, мери и ливади с битови, строителни, производствени, опасни и други отпадъци;
		2. Да не се палят сухи треви и храсти в пасищата, мерите и ливадите;
		3. Да не ограждат наетите пасища, мери и ливади.
		4. Да не се извършва паша нощем и без пастир, както и да не се допуска лагеруване на домашни животни в пасищата;
		5. Да не допускат използване на общинските пасища, мери и ливади, както и на местата за водопой от животни, които не са идентифицирани и на които не са извършени мерките по държавната профилактична програма и по програмите за надзор и ликвидиране на болестите по животните;
		6. Да не се извършва паша в горите, граничещи с пасищата;
		7. Да не извършват сеч на намиращите се върху отдадените под наем пасища, мери и ливади отделно стоящи или групи дървета, без разрешение от компетентните органи;
		8. Да ги опазват от ерозиране, заблатяване, засоляване;
		9. При необходимост да извършват пръскане със съответните разрешени препарати за обезпаразитяване и наторяване;
		10. Да не изграждат постройки с траен статут в пасищата, мерите и ливадите, както и да не ограждат предоставените площи, освен с електропастир;
		11. Да не ги преотстъпват за ползване на трети лица;
		12. Ползвателите на пасища, мери и ливади от ОПФ организират охраната на ползваните от тях имоти, включени в договора за наем;
		13. Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи (ЗОЗЗ), ЗСПЗЗ и други нормативни актове.
1. Възлага на кмета на община Долни чифлик да предприеме необходимите действия за правилното и законосъобразно провеждане на процедурата по разпределение на пасищата, мерите и ливадите между правоимащите лица, както и сключването на договори за отдаване под наем за индивидуално ползване на същите.

Приложения:

Приложение № 1. Списък на пасищата, мерите и ливадите от ОПФ за общо и индивидуално ползване;

Приложение № 2. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Булаир, с. Бърдарево, с. Солник и с. Голица на община Долни чифлик, област Варна;

Приложение № 3. Експертна оценка за определяне пазарна наемна стойност на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Венелин, с. Пчелник, с. Кривини и гр. Долни чифлик на община Долни чифлик, област Варна;

Приложение № 4. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Горен чифлик, с. Гроздьово и с. Нова шипка на община Долни чифлик, област Варна;

Приложение № 5. Експертна оценка за определяне пазарна наемна цена на недвижим имот – публична общинска собственост, представляващ земеделска земя – пасище, мера и ливада с площ 1.00 дка (1000,00 кв.м), находящ се в землищата на с. Ново Оряхово, с. Рудник, с. Шкорпиловци, с. Юнец и с. Старо Оряхово на община Долни чифлик, област Варна;

Приложение № 6. Годишен план за паша за стопанската 2021-2022 година;

Приложение № 7. Списък с данни за земеделските стопани или техни сдружения, регистрирани като юридически лица и отглежданите от тях животни на територията на община Долни чифлик.

**РЕШЕНИЕ № 340**

На основание чл. 21, ал. 2 и чл. 21, ал. 1, т. 8 от Закона за местното самоуправление и местната администрация във връзка с чл. 11, ал.1, чл. 12, ал. 3, 4 от Закона за общинската собственост и чл. 16, ал. 1 и ал. 4 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде предоставен безвъзмездно за управление за срок от 10 (десет) години недвижим имот – публична общинска собственост, представляващ - масивна сграда със ЗП 330 кв.м на 2 етажа, находяща се в УПИ ІІІ-работническа поликлиника в кв. 36, съгласно АПОС № 296/22.11.08 г. при граници на целия имот: УПИ I-СПТУ по селско стопанство, улица с ОК 158-53. на Участък „Полиция“ гр. Долни чифлик.

**РЕШЕНИЕ № 341**

1.На основание чл. 21, ал. 2 и във връзка с чл. 21, ал. 1, т. 8 и т.11 от Закона за местното самоуправление и местната администрация, чл. 8, ал. 1 от Закона за общинската собственост , чл.134, ал.2, т.6 от Закона за устройство на територията, както и чл.3, ал.1 от Наредбата за реда за придобиване, управление и разпореждане с общинско имущество дава съгласие за изработване на ПУП-ПР за изменение на УПИ VIII –„за социално жилище“, кв.45 по плана на гр. Долни чифлик за УПИ XIV– „за детска площадка и озеленяване“, съгласно приложената скица-предложение към докладната записка.

**РЕШЕНИЕ № 342**

1.На основание чл. 21, ал. 2 и във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 от Закона за общинската собственост, чл.134, ал.2, т.6 от Закон за устройство на територията ,параграф 8, ал.2, т.3 от преходни разпоредби на Закона за устройство на територията, както и чл.3, ал.1 от Наредбата за реда за придобиване, управление и разпореждане с общинско имущество дава съгласие за изработване на ПУП-ПР за изменение на УПИ III-15 и УПИ IV-16, кв.5 по плана на с. Голица за УПИ XI-408 и УПИ XII-16 и ПУР между о.т. 8 и о.т. 133, съгласно приложенията ПУП-ПР и ПУР към докладната записка.

**РЕШЕНИЕ № 343**

На основание чл.21, ал.2 и във връзка с чл. 21, ал. 1, т. 23 във връзка с чл.17, ал.1, т.7 от Закон за местното самоуправление и местната администрация, чл.53, ал.1 и ал.2 от Закона за социалните услуги и чл.84, ал.1 от Правилника за прилагане на Закона за социалните услуги, Общински съвет - Долни чифлик:

1. Дава съгласие за създаване на нова социална услуга „Асистентска подкрепа“ в община Долни чифлик, както следва:
* брой на потребителите на социалната услуга 51 лица, за които се осигурява финансиране от държавния бюджет за 2021 г., които ще се подпомагат от 17 асистенти;
* социалната услуга ще се управлява от община Долни чифлик, с адрес на управление гр.Долни чифлик, площад „Тича“ № 1, като администрирането и се извършва от отдел ОКССДЗ на дирекция АПИООСОКССДЗ, включващо 1,25 щатни длъжности, чиито възнаграждения ще се осигуряват от държано- делегирания бюджет на социалната услуга.
* датата, от която започва предоставянето на социалната услуга: 01.01.2021 г.
1. На основание чл.60, ал.1 от Административнопроцесуалния кодекс допуска предварително изпълнение на горното решение предвид необходимостта от осигуряване на защита на особено важни и значими обществени интереси, а именно: навременно предоставяне на новата социална услуга „Асистентска подкрепа“ в община Долни чифлик, която обхваща рискови групи от лица в надтрудоспособна възраст и деца/лица с трайни увреждания и намалена социална адаптация в невъзможност за самообслужване, за които е осигурено финансиране от 01.01.2021 г.

**РЕШЕНИЕ № 344**

На основание чл.21, ал.2 във връзка с чл.21, ал.1, т.23 от Закона за местното самоуправление и местната администрация и чл.27, ал.6 от Закона за местното самоуправление и местната администрация приема отчет за дейността на Общински съвет – Долни чифлик и на неговите комисии за периода от 30.06.2020 г. – 31.12.2020 г., съгласно приложението към докладната записка.

**РЕШЕНИЕ № 345**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Ивелина Йорданова Димитрова от с. Старо Оряхово– 100 лв.**

**РЕШЕНИЕ № 346**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Добринка Данчева Желязкова от с. Старо Оряхово – 100 лв.**

**РЕШЕНИЕ № 347**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Марийка Борисова Мирчева от с. Старо Оряхово – 100 лв.**

**РЕШЕНИЕ № 348**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Георги Желязков Иванов от с. Старо Оряхово – 150 лв.**

**РЕШЕНИЕ № 349**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Юлка Валериева Юсуфоваот с. Пчелник - 150 лв.**

**РЕШЕНИЕ № 350**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Милчо Петков Костадинов от с. Старо Оряхово – 150 лв.**

**РЕШЕНИЕ № 351**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Нели Стоянова Христова от с. Пчелник – 200 лв.**

**РЕШЕНИЕ № 352**

На основание чл.21, ал.2 във връзка с чл.21, ал.1, т.6 от Закона за местното самоуправление и местната администрация и чл. 3 от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Димитър Стоянов Тодоров от гр. Долни чифлик – 300 лв.**

**РЕШЕНИЕ № 353**

На основание чл. 21, ал. 2, във връзка с чл. 21, ал.1, т. 23 от Закона за местното самоуправление и местната администрация  и съгласно чл. 20 във връзка с чл.17, ал. 1, т. 6 и т.8 от Закона за местното самоуправление и местната администрация

1. Дава съгласие община Долни чифлик да кандидатства за финансиране от Предприятието за управление на дейностите за опазване на околната среда с проектно предложение «Рехабилитация на вътрешно разпределителна водоснабдителна мрежа с. Шкорпиловци»;
2. Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.